ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ

ⵄⴱⴷ ⵍⵄⵣⵉⵣ ⵓⵙⵙⴰⵢⵃ (ⵉⵍⵓⵍ ⴳ 1972) ⵉⴳⴰ ⵢⴰⵏ ⵓⵎⵙⵙⵓⴼⵖ ⴷ ⵓⵎⵙⵢⴰⴼⵓ ⴷ ⵓⵙⵎⴷⴰⵢ ⴰⵎⵖⵔⵉⴱⵉ ⴰⵎⴰⵣⵉⵖ, ⵉⴳⴰ ⵢⴰⵏ ⵙⴳ ⵉⵙⵎⴰⵡⵏ ⵉⵅⴰⵜⴰⵔⵏ ⵍⵍⵉ ⵢⵉⵡⵙⵏ ⴳ ⵓⵙⴽⴽⵉⵔ ⴷ ⵓⵙⴱⵓⵖⵍⵓ ⵏ ⵙⵙⵉⵏⵉⵎ ⵜⴰⵎⴰⵣⵉⵖⵜ. ⵉⵙⵙⵔⵙⵍ ⵜⴰⵎⵙⵙⵓⵔⵜ ⵏ ⵜⵙⵢⴰⴼⵓⵜ "ⴰⵢⵢⵓⵣ ⴼⵉⵣⵢⵓⵏ" (Ayouz Vision) ⵍⵍⵉ ⵙ ⵉⵙⵢⴰⴼⵓ ⵜⵓⴳⴷⵜ ⵏ ⵜⵡⵓⵔⵉⵡⵉⵏ ⵜⵉⵥⵓⵕⴰⵏⵉⵏ ⵍⵍⵉ ⵎⵓⵔⵙⵏⵉⵏ ⴷ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵍⵎⵖⵔⵉⴱ.ⵜⴰⴳⴳⵓⵔⵜ ⵏ ⵉⵎⴰⵣⵉⵖⵏ, ⴰⵎⴰⴳⵔⴰⴷ ⵖⴼ ⵓⵏⴰⵥⵓⵕ ⴰ, ⵉⵜⵜⵢⴰⵡⵥⵕⴰ ⴰⵙⵙ ⵏ 11 ⵏⵓⵡⴰⵏⴱⵉⵔ 2025.

 ⵖⴼ ⵜⵓⴷⵔⵜ ⵏⵏⵙ 
ⵉⵍⵓⵍ ⵄⴱⴷ ⵍⵄⵣⵉⵣ ⵓⵙⵙⴰⵢⵃ ⴳ ⵓⵙⴳⴳⵯⴰⵙ ⵏ 1972 ⴳ ⴱⵍⵊⵉⴽⴰ ⵎⴰⵛⴰ ⵜⴰⵡⵊⴰ ⵏⵏⵙ ⵜⴳⴰ ⵜⴰⵎⵖⵔⵉⴱⵉⵜ ⵜⴰⵎⴰⵣⵉⵖⵜ, ⴷ ⵜⵓⵜⵍⴰⵢⵜ ⵏⵏⵙ ⵜⴰⵢⵎⵎⴰⵜ ⵉⴳⴰ ⵜⵜ ⵜⴰⵎⴰⵣⵉⵖⵜ . ⵉⵙⴱⵓⵖⵍⴰ ⵜⴰⵎⴼⴽⵉⵜ ⵏⵏⵙ ⵜⴰⵥⵓⵕⴰⵏⵜ ⵙ ⵓⴽⵛⵛⵓⵎ ⵏⵏⵙ ⵖⵔ ⴽⵉⴳⴰⵏ ⵏ ⵉⵙⴳⵔⴰⵡⵏ ⵉⵙⵉⵏⵉⵎⴰⵢⵉⵏ  ⴳ ⵜⵎⵓⵔⵜ ⵏⵏⵙ, ⴷⴰⵜ ⴰⴷ ⵢⵓⵔⵔⵉ ⵖⵔ ⵍⵎⵖⵔⵉⴱ ⴰⴼⴰⴷ ⴰⴷ ⵉⵙⵙⵏⵜⵉ ⴰⴱⵔⵉⴷ ⵏⵏⵙ ⴰⵥⵓⵕⴰⵏ.

 ⴰⴱⵔⵉⴷ ⵏⵏⵙ ⴰⵥⵓⵕⴰⵏ 
ⵜⵉⵣⵡⵉⵔⵉ ⴳ ⵓⵙⵎⴷⵢⴰ ⵉⴽⵛⵎ ⵓⵙⵙⴰⵢⵃ ⵙ ⵓⵎⴰⴹⴰⵍ ⵏ ⵜⵥⵓⵕⵉ ⵙⴳ ⵜⴳⴳⵓⵔⵜ ⵏ ⵓⵙⵎⴷⵢⴰ ⴳ ⵜⵣⵡⵉⵔⵉ ⵏ ⵉⵙⴳⴳⵯⴰⵙⵏ ⵏ ⵉⴷ ⵜⵥⴰⵎⵔⴰⵡⵉⵏ ⵏ ⵜⵊⵕⵎⴰ ⵍⵍⵉ ⵉⵣⵔⵉⵏ, ⵍⵍⵉⴳ ⵉⴷⵔⴰ ⴳ ⵉⴼⵉⵍⵎⵏ ⵉⵎⴰⵣⵉⵖⵏ ⵉⵅⴰⵜⴰⵔⵏ ⵣⵓⵏ ⴷ "ⵜⴰⵢⵔⵉ ⵉⵙⵙⵉⵡⵉⴷⵏ" ⴷ "ⵜⴰⵢⵜⵉ ⵡⴰⴹⴰⵏ". ⵉⵙⵡⵓⵔⵉ ⴳ ⵜⵉⵣⵉ ⴰⴷ ⴳ ⵜⴰⵎⴰ ⵏ ⵉⵏⵎⵖⵓⵔⵏ ⵉⵎⵣⵡⵓⵔⴰ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⴰⵎ ⵉⴳⵍⵍⵉⵏ ⴰⵃⵎⴰⴷ ⴱⴰⴷⴷⵓⵊ, ⴷ ⵄⴱⴷ ⵍⵍⵟⵉⴼ ⵄⴰⵟⵉⴼ, ⴷ ⵍⵃⵓⵙⴰⵢⵏ ⴱⵔⴷⴰⵡⵣ.

 ⴰⵎⵓⵜⵜⵉ ⵖⵔ ⵓⵙⵓⴼⵖ ⴷ ⵓⵙⵢⴰⴼⵓ 
ⴹⴰⵕⵜ ⵏ ⵎⴰⴷ ⵢⵓⵎⵥ ⵜⵉⵔⵎⵉⵜ ⴳ ⵓⵙⵎⴷⵢⴰ, ⵉⵎⵎⵓⵜⵜⵉ ⵓⵙⵙⴰⵢⵃ ⵙ ⵓⵎⴰⴹⴰⵍ ⵏ ⵓⵙⵓⴼⵖ ⴷ ⵓⵙⵢⴰⴼⵓ, ⵉⵙⵙⵔⵙⵍ ⵜⴰⵎⵙⵙⵓⵔⵜ ⵏⵏⵙ ⵜⵓⵙⵍⵉⴳⵜ "ⴰⵢⵙⵓⵣ ⴼⵉⵣⵢⵓⵏ" ⵍⵍⵉ ⵙⵓⵔ ⵢⵓⵖⴰⵍⵏ ⵜⴳⴰ ⵢⴰⵜ ⵜⴷⴰⴱⵓⵜ ⵏ ⵓⵙⵢⴰⴼⵓ ⵏ ⴽⵉⴳⴰⵏ ⵏ ⵉⴼⵉⵍⵎⵏ ⴷ ⵉⵎⵙⴷⴷⵉⵜⵏ ⴷ ⵓⵙⴳⴷⵍ ⵏ ⵜⵎⴼⴽⵉⵜⵉⵏ ⵜⵉⵥⵓⵕⴰⵏⵉⵏ ⵏ ⵉⵄⵔⵔⵉⵎⵏ ⴷ ⵜⵄⵔⵔⵉⵎⵉⵏ.

ⵜⴰⵡⵓⵔⵉ ⵜⴰⵎⵣⵡⴰⵔⵓⵜ ⵍⵍⵉ ⴷ ⵉⵙⵙⵓⴼⵖ ⵉⴳⴰ ⵜⵜ ⵓⴼⵉⵍⵎ ⵏ "ⵜⴰⵍⴰⵍⵉⵜ" ⵍⵍⵉ ⵉⵙⵙⵓⵍⴼ ⴳ ⴱⵍⵊⵉⴽⴰ, ⵉⴹⴼⵕ ⵜ ⵉⴷ ⵓⴼⵉⵍⵎ ⵏⵏⵙ ⴰⵖⵣⵣⴰⴼ ⴰⵎⵣⵡⴰⵔⵓ ⴳ ⵍⵎⵖⵔⵉⴱ ⵙ ⵓⵣⵡⵍ "ⵍⵃⵉⵍⵜ ⵜⵓⴼ ⵍⵄⴰⵕ" (2006). ⴹⴼⵕⵏⵜ ⵜ ⵉⴷ ⵜⵡⵓⵔⵉⵡⵉⵏ ⵏⵏⵙ ⵍⵍⵉ ⵉⵙⵎⵓⵏⵏ ⴳⵔ ⵙⵙⵉⵏⵉⵎⴰ ⴷ ⵜⵉⵍⵉⴼⵉⵣⵢⵓⵏ ⴷ ⵓⵎⵣⴳⵓⵏ, ⵙⴳ ⵉⵅⴰⵜⴰⵔⵏ ⵏ ⵉⵎⵙⴷⴷⵉⵜⵏ ⵏⵏⵙ ⵉⵜⵍⴼⴰⵣⵉⵢⵏ ⵍⵍⵉ ⵎⵓⵔⵙⵏⵉⵏ "ⵜⵉⴳⵎⵎⵉ ⵎⵇⵇⵓⵔⵏ" ⵍⵍⵉ ⵉⵜⵜⵓⵙⴽⴰⵏⵏ ⴳ ⵜⴱⴰⴷⵓⵜ ⵏ ⵜⵎⴰⵣⵉⵖⵜ ⴳ ⵡⴰⵢⵢⵓⵔ ⵏ ⵓⵥⵓⵎ "ⵕⵎⴹⴰⵏ" ⵏ 2011 ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵜⵉⵣⵉ ⴰⵏⵏ ⴳ ⵍⵎⵖⵔⵉⴱ ⴷ ⵙⵓⵔ ⵙ ⵖⵉⵍⴰ.

ⵉⴳⴰ ⵓⵙⵙⴰⵢⵃ ⴰⵡⴷ ⵢⴰⵏ ⵙⴳ ⵉⵎⵙⵙⵔⵙⴰⵍ ⵏ ⵜⵔⴰⴱⴱⵓⵜ ⵏ ⵜⵉⴼⴰⵡⵉⵏⵉⵃⴰⵃⴰⵏ ⵜⴰⵎⵇⵇⵔⴰⵏⵜ, ⴰⵎⴰⴳⵔⴰⴷ ⵖⴼ ⵄⴱⴷ ⵍⵄⵣⵉⵣ ⵓⵙⵙⴰⵢⵃ, 21 ⵉⴱⵔⵉⵍ 2021, ⵉⵜⵜⵢⴰⵡⵥⵕⴰ ⴰⵙⵙ ⵏ 11 ⵏⵓⵡⴰⵏⴱⵉⵔ 2025., ⵍⵍⵉ ⵢⵉⵡⵙⵏ ⴳ ⵓⵙⵎⵓⵜⵜⵉ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵙⴳ ⵢⴰⵏ ⵓⵙⵡⵉⵔ ⴰⵔ ⵡⴰⵢⵢⴰⴹ ⵙ ⵓⵙⵙⵎⵏⵉⴷ ⵏ ⵜⵡⵓⵔⵉⵡⵉⵏ ⵜⵉⵥⵓⵕⴰⵏⵉⵏ ⵉⵙⵎⵓⵏⵏ ⴳⵔ ⴷⵔⴰⵎⴰ ⴷ ⵜⴽⵓⵎⵉⴷⵉⵜ ⴷ ⵓⵥⴰⵡⴰⵏ.

 ⵜⴰⵎⴰⵎⴽⵜ ⵜⴰⵥⵓⵕⴰⵏⵜ ⴷ ⵉⵙⵏⵜⴰⵍ 
ⵉⵜⵜⵢⵓⵙⵙⴰⵏ ⵓⵎⵎⴰⴽ ⴰⵡⵙⵉⵏⵉⵎⴰ ⵏ ⵓⵙⵙⴰⵢⵃ ⵙ ⵜⵡⵏⴰ ⵖⴼ ⵡⴰⵢⴷⴰ ⴷ ⵜⴷⵍⵙⴰ ⵜⴰⵎⴰⵣⵉⵖⵜ ⵜⴰⵥⵖⵓⵕⴰⵏⵜ. ⴰⵔ ⵉⵜⵜⵉⵔⵉ ⴰⴷ ⵉⵙⵡⵍⴼ ⴳ ⵉⵙⵓⵏⵏ ⴷ ⵜⵎⵏⴰⴹⵉⵏ ⵜⵉⵎⴰⵣⵉⵖⵉⵏ ⴰⴼⴰⴷ ⴰⴷ ⵉⵃⴹⵓ ⵜⴰⵥⵖⵓⵕⵜ ⵏ ⵓⴷⵍⴰⴳ, ⵜⴰⵙⴽⴰ, ⴷ ⵜⵓⵜⵍⴰⵢⵜ. ⴰⵔ ⵙⴰⵡⴰⵍⵏⵜ ⵜⵡⵓⵔⵉⵡⵉⵏ ⵏⵏⵙ ⵖⴼ ⵜⵓⴳⴷⵜ ⵏ ⵉⵙⵏⵜⴰⵍ ⵍⵍⵉ ⵎⵢⴰⵏⴰⵡⵏⵉⵏ : 

 ⴰⵙⴷⴷⵔ ⵏ ⵜⴰⵢⵙⵉ: ⵜⴰⴽⵙⵙⵓⵢⵜ ⵏ ⵓⵎⵉⵢⵏ ⴷ ⵜⵓⵍⵍⵉⵙⵉⵏ ⵜⵉⵖⵔⴼⴰⵏⵉⵏ ⵜⵉⵎⴰⵣⵉⵖⵉⵏ.
 ⵉⵙⵇⵙⵉⵜⵏ ⵉⵏⴰⵎⵓⵏⵏ: ⴰⵙⵎⴽⵍ ⵏ ⵉⵙⵏⵜⴰⵍ ⵉⵜⵔⴰⵔⵏ ⵣⵓⵏ ⴷ ⴰⴷⴷⴰⴷ ⵏ ⵜⵎⵖⴰⵔⵜ, ⵜⵉⵏⴷⵉ ⵏ ⵡⴰⴽⴰⵍ, ⴷ ⵉⵜⴰⴳⴳⵏ ⵉⵔⴼⵙⴰⵏⵏ ⴳ ⵢⴰⵏ ⵓⵙⴰⵜⵉ ⵏ ⴷⵔⴰⵎⴰ ⵏⵖ ⵜⴽⵓⵎⵉⴷⵉⵜ.
 ⵜⵉⴱⵔⴰⵜⵉⵏ ⵜⵉⵙⴳⵎⴰⵏⵉⵏ: ⵜⵓⴳⴷⵜ ⵏ ⵉⴼⵉⵍⵎⵏ ⵏⵏⵙ ⴰⵔ ⵜⵜⴰⵙⵉⵏ ⵜⵉⴱⵔⴰⵜⵉⵏ ⵜⵉⵙⴳⵎⴰⵏⵉⵏ ⴷ ⵜⵉⵔⴼⵙⴰⵏⵉⵏ ⵉ ⵓⴳⴷⵓⴷ.ⵄⵓⵎⴰⵕ ⵍⵛⴳⵕ, ⴰⵎⴰⴹⴰⵍ ⴰⵎⴰⵣⵉⵖ, ⴰⵎⴰⴳⵔⴰⴷ ⵖⴼ ⵓⵏⴰⵣⵓⵕ ⴰ, 18 ⵎⴰⵢⵢⵓ 2018, ⵉⵜⵜⵢⴰⵡⵥⵕⴰ ⴰⵙⵙ ⵏ 11 ⵏⵓⵡⴰⵏⴱⵉⵔ 2025.

 ⵜⴰⵡⵓⵔⵉ ⵜⴰⵏⴼⴳⴰⵏⵜ 
ⵉⵜⵜⵢⴰⵡⵙⵙⴰⵏ ⵄⴱⴷ ⵍⵄⵣⵉⵣ ⵓⵙⵙⴰⵢⵃ ⵙ ⵡⴰⵏⵏⴰⵍ ⵏⵏⵙ ⴰⵎⵇⵇⵔⴰⵏ ⵉ ⵉⵏⴰⵥⵓⵕⵏ ⵉⵎⴰⵣⵉⵖⵏ, ⵍⵍⵉⴳ ⴰⵔ ⵉⵜⵜⴰⵡⵙ ⵙ ⵢⵉⵖⴼ ⵏⵏⵙ ⴷ ⵙ ⵉⴷⵔⵉⵎⵏ ⴰⴼⴰⴷ ⴰⴷ ⵢⴰⵡⵙ ⵉⵎⴷⴷⵓⴽⴽⴰⵍ ⵏⵏⵙ ⵍⵍⵉ ⵉⵣⵔⵉⵏ ⴳ ⴽⵔⴰ ⵏ ⵡⴰⴷⴷⴰⴷⵏ ⵉⴷⵓⵙⴰⵏⵏ ⵏⵖ ⵉⴽⵎⴰⵎⵏ ⵍⵍⵉ ⴱⴰⵀⵔⴰ ⵛⵇⵇⴰⵏⵉⵏ.

 ⵜⵉⵡⵓⵔⵉⵡⵉⵏ ⵏⵏⵙ 

 ⵉⴼⵉⵍⵎⵏ 

 ⴰⵙⵉⴳⴳⵍ (2015)
 ⴰⵎⴰⵏ ⵏ ⵎⴰⵔⵓⵔ (2013)
 ⵥⵕⴰⵢⴼⴰ (2010)
 ⴰⵢⵜⵎⴰⵜⵏ (2010)
 ⵃⵎⴰⴷ ⵍⵇⵕⵕⴰⵏ (2009)
 ⵜⵉⵔⵔⵓⴳⵣⴰ ⵉ ⵜⵎⵖⴰⵔⵜ (2008)
 ⵍⵄⴼⵉⵜ ⵏ ⵓⵎⴷⴷⵓⵣ/ⵜⴰⴽⴰⵜ ⵏ ⵓⵎⴷⴷⵓⵣ (2008)
 ⵜⵉⵏⵉⴽⵉⵜ (2008)
 ⴰⴼⵓⴽⴽⵓ ⵙ ⵓⵃⵓⴽⴽⵓ (2007)
 ⵉⵍⵍⵉⵙ ⵏ ⵍⵡⴰⵣⵉⵔ/ⵉⵍⵍⵉⵙ ⵏ ⵓⵎⴰⵡⴰⵙ (2007)
 ⵜⴰⵍⵍⵓⵃⵜ ⵏ ⵍⵡⴰⵍⵉⴷⵉⵏ/ⵜⵉⴼⵉⵍⵜ ⵏ ⵉⵎⴰⵔⴰⵡⵏ.
 ⵍⵃⵉⵍⵜ ⵜⵓⴼ ⵍⵄⴰⵕ (2006)
 ⵍⴽⵏⵣ ⵓⵔ ⵉⵜⵜⴽⵎⵎⴰⵍⵏ/ⴰⴳⵔⵔⵓⵊ ⵓⵔ ⵉⵜⵜⵎⵉⴷⵏ (2005)

 ⵉⵎⵙⴷⴷⵉⵜⵏ ⴷ ⵉⵙⴽⵉⵜⵛⵏ 

 ⴽⵔⴰⵢⴳⴰⵜ ⵢⴰⵏ ⴷ ⵍⵀⵎⵎ(ⵓⵏⵣⴳⵓⵎ) ⵏⵏⵙ (ⴰⵙⴽⵉⵜⵛ, 2004)
 ⵜⵉⴳⵎⵎⵉ ⵎⵇⵇⵓⵔⵏ (ⵜⴰⵙⴷⴷⴰⵢⵜ, 2011)
 ⵜⵉⵖⵔⵙⵉ ⵏ ⵜⴼⵉⵢⵢⵉ (ⴰⵙⴽⵉⵜⵛ, 2014)
 ⵜⵉⵎⵣⴳⵓⵏⵉⵏ ⵉⵏⴼⴰⵢⵏ ⵏ ⵜⴰⴼⴼⴰ (2013)
 ⵎⴰⵏⵡⴰ ⵔⴰⴷ ⵉⵖⵔⵙ ⵉ ⵡⴰⵢⵢⴰⴹ (2012) 
 ⵡⴰⵛⵛ ⴰⵃⴱⴱⵓⴹ (2010) 
 ⵓⵔ ⵜⵔⵉ ⴰⴼⵍⵍⴰ (2009) 
 ⴰⵔⵡⴰⵙⵙ ⴰ ⵍⵀⵀⵎ(ⴰⵏⵣⴳⵓⵎ) (2006)

 ⵜⵉⵙⵎⵖⵓⵔⵉⵏ ⴷ ⵉⵙⵙⵎⵖⵔⵏ 

 ⴰⵙⵙⵎⵖⵔ ⵙⴳ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ (2024).ⴰⵍ ⵉⵜⵜⵉⵃⴰⴷ, ⴰⵎⴰⴳⵔⴰⴷ ⵖⴼ ⵓⵏⴰⵥⵓⵕ ⴰ, 05 /04 /2024, ⵉⵜⵜⵢⴰⵡⵥⵕⴰ ⴰⵙⵙ ⵏ 11 ⵏⵓⵡⴰⵏⴱⵉⵔ 2025.
 ⵜⴰⵙⵎⵖⵓⵔⵜ ⵜⴰⵎⵇⵇⵔⴰⵏⵜ ⴳ ⵓⵏⵎⵓⴳⴳⴰⵔ ⵏ ⵓⴼⵉⵍⵎ ⴰⵎⴰⵣⵉⵖ "ⵉⵙⵏⵉ ⵏ ⵡⵓⵔⵖ" (2015).
 ⵜⴰⵙⵎⵖⵓⵔⵜ ⵜⴰⵎⵇⵇⵔⴰⵏⵜ ⴷ ⵜⵙⵎⵖⵓⵔⵜ ⵏ ⵓⵎⵙⵙⵓⴼⵖ ⴰⵎⵓⴼⴰⵢ ⴳ ⵓⵏⵎⵓⴳⴳⴰⵔ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⴳ ⵡⴰⵔⵣⴰⵣⴰⵜ (2010). 
 ⵜⴰⵙⵎⵖⵓⵔⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⵏ ⵉⴼⵉⵍⵎⵏ ⵉⵖⵣⵣⴰⴼⵏ.

 ⵥⵕ ⵓⴳⴳⴰⵔ 

 ⴰⵃⵎⴰⴷ ⵏⵜⴰⵎⴰ
 ⵍⵄⵕⴱⵉ ⵍⵀⴷⴷⴰⵊ
 ⴰⵃⵎⴰⴷ ⴱⴰⴷⴷⵓⵊ
 ⵙⵙⵉⵏⵉⵎⴰ ⵜⴰⵎⴰⵣⵉⵉⵖⵜ

 ⵉⵙⴰⵖⵓⵍⵏ